На основу чл. 55.став 1. тачка 2), чл. 57. и 60. Закона о јавним набавкама (Сл.гласник РС бр. 124/2012,68/15), и Одлуке о покретању поступка јавне набавке ЈН МВ 10/19 бр.2465 од 10.05.2019.године

ЈКП "Чистоћа" Краљево,

објављује

**П О З И В**

**ЗА ПОДНОШЕЊЕ ПОНУДА У ПОСТУПКУ ЈАВНЕ НАБАВКЕ МАЛЕ ВРЕДНОСТИ са циљем закључења оквирног споразума**

**Предмет јавне набавке ЈН МВ 10/19 су добра: РЕЗЕРВНИ ДЕЛОВИ ЗА ВОЗИЛА МАРКЕ „ФАП“**

Ознака из општег речника набавки: 34330000-Резервни делови за теретна возила, доставна возила и аутомобиле

Право учешћа у поступку јавне набавке ЈН МВ 10/19 имају сви понуђачи који испуњавају услове прописане чланом 75.и 76. Закона о јавним набавкама односно конкурсном документацијом наручиоца, уколико доставе доказе о испуњености услова сходно члану 77. Закона о јавним набавкама и осталих услова наведених у конкурсној документацији.

Конкурсном документацијом ближе су одређени услови за учешће у поступку, као и начин доказивања испуњености услова.

Наручилац ће донети одлуку о закључењу оквирног споразума са 4 понуђачa чије понуде буду оцењене као прихватљиве у смислу члана 3. Став 1. Тачка 33.

Уколико наручилац не добије унапред одређени број прихватљивих понуда, наручилац може да закључи оквирни споразум са мањим бројем понуђача, односно и са једним

Рангирање понуда након закључења оквирног споразума, вршиће се на основу збира укупно понуђене јединичне цене без ПДВ-а, применом критеријума „најнижа понуђена цена“.

Када настане потреба за конкретним резервним делом из техничке спецификације, наручилац ће закључити појединачни уговор или издати наруџбеницу која садржи битне елементе уговора добављачу применом критеријума „најнижа понуђена цена“ у првобитно достављеним понудама тј. без поновног отварања конкуренције међу добављачима. Том приликом, формира се ранг листа и наруџбеница се издаје прворангираном добављачу.

Елементи критеријума, односно начин у смислу чл.84 став 4 Закона о јавним набавкама на основу којих ће наручилац извршити доделу уговора у ситуацији када постоје две или више понуда са истом понуђеном ценом

Уколико две или више понуда имају исту понуђену цену, предност ће имати понуђач који понуди краћи рок испоруке а који не може бити дужи од **2 дана** од пријема наруџбенице.

Уколико ни након примене горе наведеног резервног елемента критеријума није могуће донети одлуку о додели уговора, наручилац ће уговор доделити понуђачу који буде извучен путем жреба. Наручилац ће писмено обавестити све понуђаче који су поднели понуде о датуму када ће се одржати извлачење путем жреба. Жребом ће бити обухваћене само оне понуде које имају једнаку најнижу понуђену цену и исти рок испоруке. Извлачење путем жреба наручилац ће извршити јавно, у присуству понуђача, и то тако што ће називе понуђача исписати на одвојеним папирима, који су исте величине и боје, те ће све те папире ставити у провидну кутију одакле ће извући само један папир. Понуђачу чији назив буде на извученом папиру ће бити додељен уговор.

Понуђачима који не присуствују овом поступку, наручилац ће доставити записник извлачења путем жреба

**Сви заинтересовани понуђачи могу бесплатно преузети конкурсну документацију на Порталу јавних набавки и на интернет страници наручиоца www.cistocakv.com**

Увид у конкурсну документацију, као и преузимање исте може се извршити и у просторијама наручиоца **ЈКП „Чистоћа“ Краљево, Жичка 10в** сваког радног дана од 07 часова до 14 часова.

Сва обавештења везана за предметну јавну набавку (обавештење о продужењу рока за подношење понуда, обавештење о изменама и допунама конкурсне документације, обавештење о додатним информацијама, појашњењима или одговорима на питања понуђача и сл.) Наручилац ће благовремено објављивати на Порталу јавних набавки и на својој интернет страници.

Наручилац не сноси одговорност уколико понуђач нема сазнања о објављеним документима на Порталу за јавне набавке из претходног става

Понуде се подносе на преузетим обрасцима из конкурсне документације у запечаћеној коверти са обавезном назнаком на предњој страни

**,,Понуда за јавну набавку** **РЕЗЕРВНИ ДЕЛОВИ ЗА ВОЗИЛА МАРКЕ „ФАП“бр. ЈН МВ 10/19- НЕ ОТВАРАТИ”.**

На полеђини коверте обавезно мора бити наведен назив, адреса и број телефона - факса понуђача, као и име особе за контакт.

Рок за достављање понуда је 11 дана од дана објављивања Позива на Порталу јавних набавки , односно до **21.05.2019.**. године до **11.00** часова

Јавно отварање понуда извршиће се последњег дана рока за достављање понуда, без посебног позива понуђачима, односно до **21.05.2019.** године у **12.00** часова у пословним просторијама ЈКП "Чистоћа" Краљево , Жичка 10В.

Овлашћени представници понућача, који присуствују отварању понуда дужни су да приликом јавног отварања понуда доставе оверено пуномоћје или други доказ о својству заступника.Уколико отварању понуда присуствује законски заступник понуђача, неопходно је да се као такав легитимише путем извода из АПР-а и личних докумената (лична карта, пасош, возачка дозвола и др.)

Неблаговремене, незапечаћене и некомплетне понуде неће бити разматране и по окончању поступка отварања биће враћене понуђачу уз повратницу са назнаком да је иста поднета неблаговремено, незапечаћено и/или некомплетно.

Одлука о додели уговора ће бити донета у року од 10 (десет) дана од дана јавног отварања понуда.

Додатне информације и појашњења у вези са припремом понуде понуђачи могу тражити писаним путем, најкасније пет дана пре истека рока за подношење понуда тако што ће захтев доставити на број факса 036/362-202 или на адресу наручиоца са назнаком **„За јавну набавку број ЈН МВ 10/19“** као и електронским путем на е-mail bojana.cistoca@gmail.com са истом назнаком.

Пријем и потврда пријема електронске поште врши се само у оквиру радног времена ЈКП Чистоћа Краљево. Уколико је електронска пошта стигла ван радног времена, као дан пријема рачуна се први следећи радни дан када ће бити и потврђен пријем

Наручилац ће у року од 3 (три) дана од дана пријема захтева за додатним информацијама или појашњењима конкурсне документације, одговор објавити на Порталу јавних набавки и на својој интернет страници.

Особа за контакт Бојана Пандрц, (е-маил: bojana.cistoca@gmail.com)